ৰাজ্যৰ শিক্ষিত নিবনুৱালৈ ভাল খবৰ। ৰাজ্য চৰকাৰে লৈছে এক বৃহত্ পদক্ষেপ। শিক্ষিত নিবনুৱালৈ আগবঢ়াইছে আৰ্থিক সাহায্য। ২৫ হাজাৰ টকাকৈ এককালীন সাহায্য আগবঢ়াইছে ৰাজ্য চৰকাৰে। ইয়াৰ বাবে অহা ১৮ জানুৱাৰীৰৰ ভিতৰত কৰিব লাগিব আবেদন। অফলাইন যোগে কৰিব লাগিব আবেদন।
আবেদন প্ৰক্ৰিয়া হ'ব সম্পূৰ্ণ অফলাইনৰ জৰিয়তে। আবেদন কৰিব লাগিব নিজৰ মহকুমাৰ সমাজ কল্যাণ বিভাগৰ কাৰ্যালয়ত। ঠিক সেইদৰে গুৱাহাটীৰ বশিষ্টস্থিত সমাজ কল্যান সঞ্চালকালয়তো জমা দিব পাৰিব আবেদন।
SCৰ প্ৰমাণ পত্ৰ, ডিগ্ৰীৰ প্ৰমাণ পত্ৰ, বাৰ্ষিক আয়ৰ প্ৰমাণ পত্ৰ আবেদনৰ লগত জমা দিব লাগিব। লগতে দিব লাগিব বেংক পাছবুকৰ ফটো কপি, পাছপৰ্ট ফটো, ভোটাৰ কাৰ্ড আৰু আধাৰ কাৰ্ড। ইয়াৰ উপৰিও প্ৰস্তাৱিত ধন কি কামত খৰচ কৰিব তাৰো এক প্ৰকল্প জমা দিব লাগিব আবেদনকাৰীয়ে।
